ארז (קיבוץ)

קיבוץ אֶרֶז נמצא בצפון מערב הנגב בין אשקלון לשדרות. שייך למועצה אזורית שער הנגב. הקיבוץ עלה על הקרקע בתאריך 26 באוקטובר 1949. מייסדיו היו מיוצאי הגדוד השלישי בחטיבת יפתח של הפלמ"ח שכמה מהם נלחמו באזור במבצע יואב. באוקטובר 1950 עבר הקיבוץ למקום בו היה עד שנת 1948 הכפר הערבי דימרה. בשנת 1952, בזמן הפילוג בקיבוץ המאוחד, עזבה קבוצת חברים את ארז ועברה לקיבוץ צובה. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה. הקיבוץ נקרא על שם קבוצת מייסדיו, שרבים מחבריה לחמו במלחמת העצמאות במבצע יואב ושנקראה "ארז", שהוא אחד משמות העצים הנפוצים בתנ"ך כסמל לחוסן ולעמידות. בשמו של הקיבוץ נקרא מעבר הגבול הסמוך "מעבר ארז" לרצועת עזה בקצה כביש מספר 4. המעבר המרכזי בין רצועת עזה וישראל הנמצא בסמוך קרוי על שם הקיבוץ, "מעבר ארז". במערב המשק נמצא אתר זיכרון ובו אנדרטה לעשרת חברי הגרעין המייסד שנפלו במלחמת העצמאות. במרכז הקיבוץ התגלתה רצפת פסיפס המתארת גבר בלבוש המכונה "פריגי", המוביל טיגריס ונמרה המניקה גור. לפי החרסים, סגנון הרצפה ומטבע שנמצא במקום, מתברר שמדובר בבית עשירים שנבנה ככל הנראה במאה החמישית לספירה ונהרס לאחר אמצע המאה השישית. בקיבוץ הוקם מפעל ארז מוצרים תרמופלסטיים ליצור יריעות פלסטיק משוריינות מסוגים שונים עבור איטום וקירוי מבנים ומכלים. מרבית מתוצרת המפעל מיוצאת. גידולי שדה – ארז שותפה עם קיבוץ אור הנר בגידולי השדה. "אורן" השותפות מגדלת תפוחי אדמה למאכל ולתעשייה, אפונה, חימצה, חיטה וגידולי מספוא שונים בקיבוץ מטע/ פרדס – פרדס קליפים של 240 דונם, ו-180 דונם מטע אבוקדו מזנים שונים. חממות – לארז 20 דונם חממות בשיתוף עם חברה חיצונית לגידול ירקות רפת – רפת חלב המייצרת 3 מיליון ליטר חלב, ופרות במרעים פתוחים לבשר לול – לארז לול פיטום המגדל ב-5–6 מחזורים כ-1000 טון בשר מכוורת עם כ-900 נחילים, המייצרת כ-30 טון דבש בשנה. ערך מורחב – קרב ארז ב-7 באוקטובר 2023, פתח ארגון הטרור חמאס במתקפת פתע על ישראל, שכללה גם ניסיון פלישה לקיבוץ ארז על מנת לבצע בו טבח ולחטוף שבויים. חברי כיתת הכוננות של הקיבוץ זיהו בשלב מוקדם את הגעתם וניהלו עמם קרב שבמהלכו הצליחו לבלום את חדירת המחבלים. אחד מחברי כיתת הכוננות, אמיר נעים, נהרג בקרב. כמו כן, נפצעו בקרב ארבעה מחברי כיתת הכוננות בדרגות פציעה שונות. קטגוריה:ארז (קיבוץ): אישים צבי אילן, 78 טיולים ברחבי ישראל, הוצאת עם עובד, 1975, עמ' 270. מדיה וקבצים בנושא ארז בוויקישיתוף אתר האינטרנט הרשמי של ארז תולדות ארז באתר מיזם הנגב המערבי והגליל מיכאל יעקובסון: סיבוב בבית התרבות ובחדר האוכל בקיבוץ ארז, באתר 'חלון אחורי', 25 בפברואר 2017 ארז, במרכז המידע לנגב ולגליל של תנועת אור קיבוץ ארז באתר המועצה האזורית שער הנגב אתר חברת ארז מוצרים תרמופלסטיים ארז (ישראל), דף שער בספרייה הלאומית רצפת הפסיפס בקיבוץ ארז אתר הנצחה בקיבוץ ארז אנדרטת הנצחה בקיבוץ ארז חדר האוכל (בעת ששימש כחדר חוגים) בית תרבות צריף ראשונים מיגונית במרכז הקיבוץ אולם האוכל בחדר האוכל, אוקטובר 2023 אולם חדר האוכל בעת ארוחת צהרים, אוקטובר 2023 חזית חדר האוכל בתכנון אדריכל ויטוריו קורינלדי אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים מקום בלב (משמעויות שמות ישובים בקווי העימות), באתר האקדמיה ללשון העברית מועצה אזורית שער הנגב, מועצה אזורית שער הנגב - קיבוץ ארז [1] מועצה אזורית שער הנגב, ארז